ครม. อนุมัติหลักการและกำหนดหลักเกณฑ์ร่างกฎกระทรวงการขออนุญาตและการอนุญาตผลิต นำเข้า ส่งออก จำหน่าย หรือมีไว้ในครอบครอง เฉพาะกัญชา
คณะรัฐมนตรี อนุมัติหลักการและกำหนดหลักเกณฑ์ร่างกฎกระทรวงการขออนุญาตและการอนุญาตผลิต นำเข้า ส่งออก จำหน่าย หรือมีไว้ในครอบครองซึ่งยาเสพติดให้โทษในประเภท 5 เฉพาะกัญชา พลตรีอธิสิทธิ์ ไชยนุวัติ ผู้ช่วยโฆษกประจำสำนักนายกรัฐมนตรี เปิดเผยผลการประชุมคณะรัฐมนตรีว่า ที่ประชุม อนุมัติหลักการร่างกฎกระทรวงการขออนุญาตและการอนุญาตผลิต นำเข้า ส่งออก จำหน่าย หรือมีไว้ในครอบครองซึ่งยาเสพติดให้โทษในประเภท 5 เฉพาะกัญชาตามที่กระทรวงสาธารณสุขเสนอ และส่งต่อให้กฤษฎีกาพิจารณา โดยสาระสำคัญของร่างกฎกระทรวงฉบับนี้ กำหนดหลักเกณฑ์ วิธีการ และเงื่อนไขในการขออนุญาต และการอนุญาตผลิต นำเข้า ส่งออก จำหน่าย หรือมีไว้ในครอบครองซึ่งยาเสพติดให้โทษในประเภท 5 เฉพาะกัญชา ซึ่งคณะกรรมการควบคุมยาเสพติดได้เห็นชอบแล้ว และได้จัดรับฟังความคิดเห็นของผู้ที่มีส่วนได้ส่วนเสียแล้ว พร้อมกำหนดให้การขออนุญาตผลิตมี 7 ประเภท ได้แก่ เพื่อการบริหารยาเสพติดให้โทษในประเภท 5 เฉพาะกัญชาที่ใช้ในทางการแพทย์ในประเทศ //เพื่อการศึกษา วิเคราะห์ และวิจัยทางด้านการแพทย์หรือวิทยาศาสตร์ หรือเภสัชกรรม // เพื่อประโยชน์ของทางราชการในการป้องกันและปราบปรามการกระทำผิด และความร่วมมือระหว่างประเทศ //เพื่อการผลิต ส่งออก และส่งออกซึ่งยาเสพติดให้โทษประเภท 5 เฉพาะกัญชา //การผลิตซึ่งกระทำโดยการปรุงยาเสพติดให้โทษประเภท 5 เฉพาะกัญชา สำหรับคนไข้เฉพาะรายของผู้ประกอบวิชาชีพการแพทย์แผนไทย ผู้ประกอบวิชาชีพแผนไทยประยุกต์ หรือหมอพื้นบ้านตามกฎหมายว่าด้วยวิชาชีพทางการแพทย์แผนไทย //เพื่อรักษาโรคกรณีจำเป็นสำหรับผู้ป่วยเฉพาะราย และกรณีผู้ป่วยเดินทางระหว่างประเทศ นำยาเสพติดประเภท 5 เฉพาะกัญชาติดตัวเข้ามาในหรือออกนอกราชอาณาจักรไทย สำหรับใช้รักษาเฉพาะ 90 วันนอกจากนี้ หน่วยงานต่างๆ ได้เสนอข้อคิดเห็น เช่น ทกระทรวงพาณิชย์ ให้ควรจะมีกลไกในการกำกับดูแลติดตามตรวจสอบกรณีที่มีการนำกัญชาไปใช้อย่างผิดวัตถุประสงค์ //กระทรวงมหาดไทยเห็นสมควรจะต้องมีการประชาสัมพันธ์สร้างการรับรู้ให้แก่ประชาชนได้ทราบถึงหลักเกณฑ์ในเรื่องนี้ รวมถึงประโยชน์และโทษของกัญชาให้ครอบคลุมในทุกมิติ